**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 34**

**гр. Рила, 30. 09. 2019г.**

**ОТНОСНО:** Определяне на Втора избирателна секция - № 103800002 за гласуване на избиратели с увредeно зрение или със затруднения в придвижването в изборите за общински съветници и за кметове на 27 октомври 2019 г.

Постъпило е писмо с изх. № ОС – 00 – 04000057/20.09.2019г. на Кмета на Община Рила, входирано в ОИК, Община Рила под № 16/20.09.2019г., с което е приложена Заповед № РД – 01 – 04 – 235/17.09.2019г. за определяне на Втора избирателна секция – 103800002, с административен адрес: гр. Рила, пл. “Възраждане“ № 1 (Клуб на хората с уврежданията) за гласуване на избиратели с увредено зрение или със затруднения в придвижването при произвеждане на изборите за общински съветници и за кметове на 27 октомври 2019г. Твърди се ,че са предприети необходимите мерки за осигуряване на достъпно място за паркиране на автомобилите на избирателите с увредено зрение или със затруднения в придвижването в изборния ден и изграждане на временна дървена рампа, позволяваща достъп на гражданите до избирателната секция. Сочи се, че заявки за осигуряване на МПС – та от Общината на 27.10.2019г. ще се приемат в Община Рила на тел. 0887 56 43 96.

Водима от горното и на основание чл. 10, ал. 1, във връзка с чл. 87, ал. 1, т. 11 от ИК и в изпълнение на т.1 от Решение № 953 – МИ/04.09.2019г. на ЦИК, Общинската избирателна комисия, Община Рила

**РЕШИ:**

Определя избирателна секция № 103800002, находяща се в гр. Рила, пл. „Възраждане“ № 1 (Клуб на хората с увреждания) за гласуване на избиратели с увредено зрение или със затруднения в придвижването в изборите за общински съветници и кмет на Община Рила на 27.10.2019г.

Пред избирателната секция да се постави табела, на която да се отбележи допълнителното й предназначение.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**